كذب ما كاينش ما انزل الله داء الا انزل له دواء فإذا دير الإحتياطات. السحر كسائر الأمراض. دير الإحتياطات ديالك الربانية الذكرية الايمانية اولا هانتا عندك الوقاية حاصر ان وصلك شيء بسهولة التجأ الى الله عز وجل
فليستجيبوا لي وليؤمنوا بي ونتا غادي لرب العالمين وفيك الشك عمرك ما تبرا شي غريب جدا كيقولك شحال من واحد يجيوني بالخصوص النساء ولا حتى بعض الشباب كيقولك تابعيني بالسحر وكدا وهادي جارتنا وفلانة بنت عمتي وبنت خالتي
طيب هي مشات للساحر ونتا مشيت لله؟ كيقولك لا واقع فعله يشهد انه المذهب الى الله عز وجل. وهي شغلها دارت ومشات بعدا للساحر. وانت شغلك ما درتوش. طبعا شيء طبيعي انها تلفك
فلذلك اذهب الى مولاك. هي مشات للساحر نتا سير لرب الساحر. يقبضو من قنتو ويجيبو لرض شي غريب جدا العقيدة ديال الناس تحتاج الى اعادة بناء يا سبحان الله العظيم راه بنادم تكون عندو شخصية قوية بالإيمان شخصية قوية بالإيمان والله لا يصله شيء وما هم بضارين به من احد الا
باذن الله وانما يأذن الله لحكمة. اما عقوبة مثل هذا هاد العبد هذا او يعني الابتلاءه بابتلاء ليعرف الله عز وجل به اقول قولي هذا واستغفر الله لي ولكم والسلام عليكم ورحمة الله وبركاته. ما معنى او ما ملكت ايمانكم
يعني هادو الإماء الإماء يعني كلام طويل يا اخي الكريم صاحب هذا السؤال احتاج مني واحد الساعة ديال المكانة يعني خصني نبين الحكمة الى شرحتو خصني نبين الحكمة ديالو هذا امر انتهى
لا وجود له الآن وعلمه ليس تحته عمل. وكل علم ليس تحته عمل فهو باطل انما كان فواحد الوقت عندو عندو معنى يجوز الصلاة والجن وهو يقبض على العمل اجره
هل يجوز الصلاة وراء الإمام الذي يصرع الجن وهو يقبض على هاد العمل اجرة انا بعدا عمري ما شفت شي واحد كيصرع الجن الصرع الصرع في العربية هو هو طيحو في الأرض مصارعة مصارعة كطيحو الأرض
اللي شاف شي واحد قبض الجن وطيحو فالأرض هو كيطيح بنادم كيقولك راه طيح جن طيح بنادم مريض فلذلك يعني هذا الكلام فيه نظر في الحقيقة راني قاعد والله يا اخي الكريم هادشي عمر لنا الراس ديالنا بالصداع. يعني راه كذا فيه سبعة الجنون فيه سبعين جن فيه كذا. هاد الأخبار منين كيجيبها؟ كيجيبها من اللسان من لسان هذاك
نفرضو انه جن كيفاش كتصدقو بعدا نتا؟ معندكش الحق تصدقو ثم الإمكانات ديال النفس شت النفس ديال بنادم اغرب من الجن النفس النفس النفس الإنسانية اغرب في التعقيدات ديالها والأغوار ديالها من الجن نفسو
القدرات القرآن الكريم القدرات لي عطا ربي للإنسان ابعد بكثير من القدرات لي عطاها للشيطان ابعد بكثير ويكفي في ذلك قول الله جل وعلا وعلم ادم الاسماء كلها العبقرية البشرية الآن في الإنتاج والتطوير والتصنيع فين يقدو عليها الجنون
يعني شي غريب جدا المقارنة بئس المقارنة ولذلك الله عز وجل استخلف الإنسان في الأرض لأنه ربي تعالى عالم اش دار فبنادم ولهذا الى كان هاد السيد هذا يعني يعالج فعلا الأحوال النفسية التي تلبست بها الشياطين بالقرآن وبالأشياء المقبولة شرعا فلا
ما كاين تا مشكل تصليو راه ولكن اذا كان شيطان من الشياطين فلا تصلي يعني هادا واحد الشاب قالك بغا يخدم وخصو يخدم باش يكمل القراية ديالو وما يمكن يخدم حتى يعطي الرشوة
دابا هاد المفهوم ديال الرشوة خصو يتعرف الرشوة هو ملي كتعطي واحد المال باش تظلم الناس لتقتطع حقا من حقوق الناس تعطيه القاضي باش نتا مجرم وتسلك ولاخر تجي فيه او باش واحد بريء تدخلو للحبس
او يعني شي خلاف فشي اموال او شركة او تركة من الورث وكتعطي للقاضي باش باش هو يحكم لصالحك هادي هي الرشوة الحقيقية المذكورة في كتاب الله عز وجل فإذا
كاين اشياء اخرى ديال المال الحرام لي كيكون فيها جهة مذنبة هاد الرشوة هادي ملعون فيها الراشي والمرتشي والرائش كلشي ملعون لكن كيمكن الإنسان بعض الأحيان يعطي مال ليأخذ حقه
باش تدي حقك تعطي الفلوس بعض الحالات مايمكنليشي نحصي هادشي معروف فالمجتمع ولكن اذا ما لقيت طريق لحقك الا باش تعطي الفلوس عطي الفلوس والذنب كيتحملو هداك لي خدا لي خدا دوك كيفاش
او كتشري تشري المظلمة ديالك غادي يظلمك كتعطي الفلوس باش باش ميضلمكش هو غادي ياكلهم نار تمزق امعاءه يوم القيامة ولكن نتا لا عليك وهادي من زمان فتوبيا العلماء كيتسمى بحال هداك المكوس
كان زمان يعني بنادم غادي للحج ولا غادي فالسفر كيخرجو ليه قطاع الطريق كيقولو قاطع طريق صالحناه على بعض اموالنا هي هاديك ولكن هادي الناس كيسميوها دابا رشوة هي رشوة في حق اخدها لكن في حق دافعي انا
طيب بالنسبة لهادا لي بغا يخدم ادا كان هاد الجهة يعني فالحقيقة بعض الاحيان مكتسماش تا رشوة كاع ومكتكونش ظلم يعني فالحقيقة هادي تحتاج للتفصيل يعني الحالة ديالو خصو يحكيها ليا بالضبط
كنعطيكم واحد المثال مثلا من الأشياء الجائزة الممكنة واحد توسط لك فالخدمة توصلك يعني توصلك هو عارف الخدمة فالموضوع الفلاني ويمكن لو يقولها لك يمكن لو ما يقولهالكش او هو داك المشغل المشغل صاحبو مول الشركة مول المعمل. او مول الشركة مول المعمل
يعني فبعض الحالات عندو الحق يخدم لي بغا هو. متفرضش عليه نتا اش غادي يخدم؟ مدايرشاي مباراة الدولة مكتلزموش فإذا انت باغي تخدم عندو بالمعرفة ديال واحد. وهداك الواحد قالك ايلا بغيت نوصلك ليه دور معايا. عندو الحق ياخدو اجرة على هادي. هادي راه بحال تسمسارت. سمسارة وسمسارة
والسمسارة مهنة شرعية ماشي حرام السمسرة لي حرم هو لي كيسمسر بالكدوب وكيخلط على عباد الله ويعطيه حقائق غالطة هداك فعلا كياكل اما سمسار كيجيب لك الحقائق يعني الخدمة ها كيدايرة ولا الدار ها كيدايرة ويعطيك المواصفات الحقيقية ما فيها حتى مشكل وكانوا بعض الصحابة سماسرية في زمن النبي صلى الله عليه وسلم
كان كيسميهم النبي صلى الله عليه وسلم التجار. في الحديث. قال لنا يا يا معشر التجار وكنا نسمى السماسرة كاينة واحد دار واحد الخدمة وجاب لك الخدمة وخلصتو على ديك الخدمة مزيان ما فيها تا مشكل
لكن فين كيكون الحرام واضح لما كتمشي تشري الخدمة ديال مباراة فيها مباراة كونكور لأنه هداك فعلا كتدي بلاصة ديال واحد اخر يعني مثلا مباراة دولة او شركة طالبة عشرين واحد
ونتا متستحقش تكون ديك العشرين لأن عندك جهد علمي او المواصفات مكيناش فيك او كتعطي الفلوس شي واحد في الإدارة ولا في الوزارة ويخدمك معناه انه واحد من اولاد الشعب يستحق يكون من العشرين وبسبب فلوسك انت ماكانش من دوك العشرين انت ظالم
وهادي رشوة ايه ملعون فيها انت واللي خدمك واللي توسط ولذلك زعما صعيب باش نقول اودي عطيت الفلوس وخدمت يعني راه حرام او حلال خاص تعيين لان هادي نوازل كتسمى والنزيلة ماشي بحال الفتوى النازلة كتكون
كتعلقها بمولاها خاصها تفصيل هو هاد العموم هادا اللي عطيت هادا على الله تلقى موضعك فيه ويكون ان شاء الله من الموضع المزيان من الأنواع الأخرى هذا هذا شاب يعني كيقول وهذا السؤال الأخير ان شاء الله انا شاب تقول لنفسي مرارا انت لست مؤمنا حقا لأنك ان كنت كذلك لحقق الله لك اغراض
فتضعف نفسي كلما اقبلت على غرض ولمن تحققت مباشرة اربطها بايماني بالله واقول لنفسي انا ان الله لا يعرفني سبحانه يعني والمعرفة لا تنسب لها المعرفة كتنسب لبنادم هو ينسب له العلم
تقع لي هكذا كاتب هروب من ذاتي الى القرب من معصيتي الى اخره. هذا وسواس. هذا وسواس مرضي يعني اه اه لما تبدا تتهم نفسك انك لست مؤمنا بهاد الشكل هكدا اللي كيخليك يعني تبغي تمشي للمعصية وكدا الى اخره وتفقد الثقة في الله
هذا مرض هادا مرض مية فالمية وسواس والله عز وجل نهى عن هذا انه لا ييأس من روح الله الا القوم الكافرون والمومن الحق هو لي كيتيق فالله سبحانه وتعالى
الثقة في الله اولا ونتا معارفشاي كيفاش كيحقق الله تعالى الرغبات ديالك لا تدري ماشي بالضرورة غادي يبين لك ويوري لك الصورة كيف انت لي عليك كطلب الله سبحانه وتعالى
والله تعالى يحقق لك ما يريده كما يريده لا كما تريد انت بغيت يا ربي هادي هو شافني انها تضرك ما شافش فيها مصلحتك فكيف تريد ان يحقق لك شيئا؟ يهلكك. اما يهلكك كيمالك فخطرة ولا يخرج لك على رزقك. ولا يخرج لك على صحتك ومستقبلك
فلذلك الله تعالى لي عالم اش يصلاح لك انت خدم دير الاسباب جري توكل على الله وطلب الله واعلم انه لن يضعك الله الا حيث يصلح لك وتيق بالله واحمد الله لما تيق بالله وتحمد اله هادي تشوف النتيجة
ما شايفش النتيجة لأنك لا ترضى بقضاء الله وقدره لكن لما ترضى بقدر الله وتحمد الله على اللي كان بعدما تخدم وتبدل الجهد ديالك ومديت ديك للأسباب وتحرك ثم بعد ذلك كن على يقين ان الله عز وجل لن يؤتيك الا خيرا ولو اطلعتم على الغيب كما في الحديث
تواجدتم ما فعل ربكم خيرا. اللهم ارنا الحق حقا وارزقنا اتباعه. وارنا الباطل باطلا وارزقنا اجتنابه. واجعلنا من الراشدين الحامدين الذاكرين. وصلي اللهم سلم وبارك على سيد الولين والاخرين. واخر دعوانا ان الحمد لله رب العالمين